วันพุธที่ 1 กันยายน 2564
คกก.Medical Hub เห็นชอบเพิ่มพื้นที่ท่องเที่ยวนำร่อง รองรับการเปิดประเทศ
คณะกรรมการอำนวยการเพื่อพัฒนาประเทศไทยให้เป็นศูนย์กลางสุขภาพนานาชาติ (Medical Hub) เห็นชอบ การเตรียมเปิดประเทศพื้นที่ท่องเที่ยว และเพิ่มเติมอีก 4 จังหวัด ตามที่รัฐบาลได้มีการประกาศไว้รองรับการเปิดประเทศ, เป็นศูนย์กลางการผลิตวัคซีน
คณะกรรมการอำนวยการเพื่อพัฒนาประเทศไทยให้เป็นศูนย์กลางสุขภาพนานาชาติ (Medical Hub)เห็นชอบ การเตรียมเปิดประเทศพื้นที่ท่องเที่ยว และเพิ่มเติมอีก 4 จังหวัด ตามที่รัฐบาลได้มีการประกาศไว้รองรับการเปิดประเทศ,เป็นศูนย์กลางการผลิตวัคซีน,ศูนย์กลางการส่งเสริมสุขภาพและศูนย์กลางสมุนไพร เตรียมจัดงานมหกรรมสินค้าและบริการสุขภาพ “Thailand International Health Expo 2022”ระหว่างวันที่20 – 23มกราคม2565และการเป็นเจ้าภาพการจัดงานWorld Expoระดับโลก
วันนี้ (1กันยายน2564)ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข มอบหมายให้ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานการประชุมคณะกรรมการอำนวยการเพื่อพัฒนาประเทศไทยให้เป็นศูนย์กลางสุขภาพนานาชาติ (นโยบายMedical Hub)ครั้งที่2/2564ร่วมกับนายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา ผ่านระบบวิดีโอทางไกล โดยมีนายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ และคณะกรรมการจากหน่วยงานที่เกี่ยวข้อง เข้าร่วมประชุม
ดร.สาธิตกล่าวว่า ในวันนี้ที่ประชุมมีมติเห็นชอบในหลักการ5เรื่อง ได้แก่1.แนวทางและมาตรการในการเปิดประเทศภายใน120วันตามนโยบายรัฐบาลในพื้นที่กรุงเทพมหานคร, เชียงใหม่, พัทยา, หัวหิน และพื้นที่ท่องเที่ยวนำร่องเพิ่มเติม ได้แก่ เชียงคาน จ.เลย และ จ.หนองคาย รวมถึงพื้นที่เกาะกูด เกาะช้าง จ.ตราด และเกาะเสม็ด จ.ระยอง ในรูปแบบbubble and seal routeและมอบให้การท่องเที่ยวแห่งประเทศไทยบรรจุในแผนเปิดพื้นที่รับนักท่องเที่ยว เสนอคณะรัฐมนตรีต่อไป2.ผลักดันให้มีการผลิตวัคซีนทั้ง4ชนิดเพื่อเป็นศูนย์กลางการผลิตวัคซีนของประเทศไทย ได้แก่ วัคซีนChulaCov19โดยคณะแพทยศาสตร์ จุฬาลงกรณ์มหาวิทยาลัย,วัคซีนใบยา โดยบริษัท ใบยาไฟโตฟาร์ม จำกัด,วัคซีนโควิด19 HXP - GPO Vacโดยองค์การเภสัชกรรม และวัคซีนป้องกันโรคติดเชื้อไวรัสโคโรนาสายพันธุ์ใหม่2019 (COVID-19)แบบพ่นจมูก โดยศูนย์พันธุวิศวกรรมและเทคโนโลยีชีวภาพแห่งชาติ (ไบโอเทค) โดยเสนอคณะรัฐมนตรีพิจารณาสนับสนุนงบประมาณ และให้อย.ลดระยะเวลาการขึ้นทะเบียนอนุญาต
3.เห็นชอบแผนการจัดกิจกรรมส่งเสริมการตลาดและการประชาสัมพันธ์ในงานWorld Expo 2025 Osaka Kansaiณ นครโอซากา ประเทศญี่ปุ่น ในเดือนเมษายน – ตุลาคม2568ในการเข้าร่วมการจัดศาลาไทยในธีม การส่งเสริมสุขภาพทุกช่วงวัย รวมทั้งเป็นการเฉลิมฉลองเชื่อมความสัมพันธ์ระหว่างประเทศไทย และญี่ปุ่น ตลอดจนให้ประเทศไทยเข้าร่วมประมูลสิทธิ์ในการจัดนิทรรศการนานาชาติเพื่อเป็นเจ้าภาพจัดงานSpecialized Expo 2028เดือนสิงหาคม-ตุลาคม ปี2571ที่จังหวัดภูเก็ต เพื่อดึงดูดชาวต่างชาติเดินทางมาท่องเที่ยวเชิงสุขภาพและส่งเสริมสุขภาพ (Medical and Wellness Tourism)และเป็นการกระตุ้นเศรษฐกิจของประเทศ4.การพัฒนาWellness Hubของประเทศไทยเพื่อยกระดับมาตรฐานนวดไทยและสปาไทยในลักษณะWellnessให้มีมาตรฐานระดับนานาชาติ โดยประสานงานกับสมาคม/ สมาพันธ์/ ชมรม ในประเทศไทย เชื่อมโยงการทำงานร่วมกับสมาพันธ์โลกนวดไทย&สปา และจัดทำโครงการบูรณาการร่วมกันทุกกระทรวงและ5.เปิดเส้นทางท่องเที่ยวเชิงสุขภาพรองรับการเป็นศูนย์กลางสมุนไพรโลกนำผลิตภัณฑ์กัญชา และสมุนไพรต้านโควิด19มาจำหน่ายในเส้นทางการท่องเที่ยวนำร่องใน 4 เส้นทาง รวม9จังหวัด ได้แก่ อุดรธานี สกลนคร นครพนม หนองคาย เลย หนองบัวลำภู บึงกาฬนครราชสีมา ปราจีนบุรี (อภัยภูเบศร) และบุรีรัมย์ (โนนมาลัยโมเดล)
ด้านนายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ กล่าวว่า กรมสนับสนุนบริการสุขภาพ ได้ร่วมกับสำนักงานส่งเสริมการจัดประชุมและนิทรรศการ (องค์การมหาชน) (สสปน.) การท่องเที่ยวแห่งประเทศไทย(ททท.) และสำนักงานกองทุนสนับสนุนการสร้างเสริมสุขภาพ (สสส.) จัดงานมหกรรมสินค้าและบริการสุขภาพ “Thailand International Health Expo 2022”ระหว่างวันที่20 – 23มกราคม2565ณ รอยัล พารากอน ฮอลล์ ชั้น5สยามพารากอน ในรูปแบบHYBRID EXPOในรูปแบบOnsiteและOnlineภายใต้แนวคิดหลัก
“สร้างสุขภาพ เสริมเศรษฐกิจ เพื่อคุณภาพชีวิตประชาชน” ภายในงานประกอบด้วย6โซน คือโซนนิทรรศการแสดงศักยภาพของไทย โซนแสดงนิทรรศการและสินค้า โซนบริการฉีดวัคซีน โซนบริการประชาชนให้บริการเบ็ดเสร็จจุดเดียว เช่น การยื่นขออนุญาตสำหรับผู้ประกอบการธุรกิจ ให้คำปรึกษาด้านสุขภาพจากหน่วยบริการรัฐและเอกชน บริการทางการแพทย์แผนปัจจุบัน/ แพทย์แผนไทย/ แพทย์แผนจีน ตรวจสุขภาพ นวดสปา เป็นต้นโซนจับคู่ธุรกิจ(Business Matching)และโซนการประชุมสัมมนาบรรยายพิเศษจากผู้เชี่ยวชาญด้านสาธารณสุขทั่วโลก คาดว่าจะมีผู้เข้าร่วมทั้งชาวไทยและต่างชาติ ประมาณ50,000คน
******************************** 1กันยายน2564